વરિષ્ઠ સરકારી અધિકારીઓએ જણાવ્યું છે કે જો સુપ્રીમ કોર્ટના ૧૫ એપ્રિલ ૨૦૧૫ના આદેશની એનઆઈએ વ્યાખ્યાને કાનૂની અભિપ્રાય દ્વારા સમર્થન મળે તો આરોપો હળવા કરી શકાય છે. સુપ્રીમ કોર્ટે પોતાના આદેશમાં સ્પેશિયલ કોર્ટના આરોપીઓની જામીન અરજી પર મકોકા વગરના આરોપોની સુનાવણી કરવા આદેશ કર્યો હતો. એનઆઈએ પ્રવકતાના જણાવ્યા અનુસાર કાયદાના કેટલાક ખાસ મુદ્દાઓ પર કાયદા મંત્રાલય અને ગૃહ મંત્રાલય પાસે ખુલાસો માગ્યો છે. જવાબ મળ્યા બાદ અમે આખરી રિપોર્ટ રજૂ કરીશું.